CELEX: 62006TJ0379
Language: hu
Date: 2011-03-24
Title: A Törvényszék (nyolcadik tanács) 2011. március 24-i ítélete.#Kaimer GmbH & Co. Holding KG és társai kontra Európai Bizottság.#Verseny - Kartellek - A rézből és rézötvözetből készült szerelvények ágazata - Az EK 81. cikk megsértését megállapító határozat - Védelemhez való jog - A jogsértésben való részvétel - A jogsértés időtartama - Bírságok - Enyhítő körülmények - Arányosság - Egyenlő bánásmód.#T-379/06. sz. ügy.

A Törvényszék (nyolcadik tanács) 2011. március 24‑i ítélete – Kaimer és társai kontra Bizottság
      (T‑379/06. sz. ügy)
      „Verseny – Kartellek – A rézből és rézötvözetből készült szerelvények ágazata – Az EK 81. cikk megsértését megállapító határozat – Védelemhez való jog – A jogsértésben való részvétel – A jogsértés időtartama – Bírságok – Enyhítő körülmények – Arányosság – Egyenlő bánásmód”
      1.                     Verseny – Közigazgatási eljárás – A védelemhez való jog tiszteletben tartása – Iratbetekintés – Terjedelem – Terhelő irat
            közlésének hiánya – A Bizottságra háruló bizonyítási teherre tekintettel a dokumentum jelentősége szerint változó következmények
            (vö. 30–32. pont)
      2.                     Verseny – Kartellek – Bizonyítás – A Bizottság által elfogadott bizonyítékok esetében megkövetelt pontosság mértéke (EK 81. cikk,
            (1) bekezdés) (vö. 47–49. pont)
      3.                     Verseny – Kartellek – Vállalkozások közötti megállapodások – Bizonyítás – Eljárás alá vont vállalkozás ugyanazon kartellben
            részt vevő más vállalkozások által vitatott nyilatkozata – Bizonyító erő – Értékelés (EK 81. cikk, (1) bekezdés) (vö. 50. pont)
      4.                     Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának
            a Bizottságra háruló bizonyítása – A bizonyítási teher terjedelme (EK 81. cikk, (1) bekezdés) (vö. 51. pont)
      5.                     Verseny – Kartellek – Valamely vállalkozás versenyellenes kezdeményezésben való részvétele – Nyilvános elhatárolódás nélküli
            hallgatólagos jóváhagyásnak a vállalkozás felelősségének megállapításához elégséges volta (EK 81. cikk, (1) bekezdés) (vö. 86–88. pont)
      6.                     Verseny – Bírságok – Összeg – Meghatározás – Szempontok – A jogsértés súlya – Enyhítő körülmények – A vállalkozás passzív
            vagy vezetőt követő szerepe – Értékelési szempontok (98/C 9/03 bizottsági közlemény) (vö.  98–99. pont)
      Tárgy
      
         
               Az [EK] 81. cikk és az EGT‑Megállapodás 53. cikke értelmében megindított eljárás[ban] (COMP/F‑1/38.121 – „szerelvények”‑ügy)
                  2006. szeptember 20‑án hozott C (2006) 4180 bizottsági határozat részleges megsemmisítése iránti kérelem, valamint másodlagosan
                  a felperesekre az említett határozatban kiszabott bírság összegének csökkentése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék az [EK] 81. cikk és az EGT‑Megállapodás 53. cikke értelmében megindított eljárás[ban] (COMP/F‑1/38.121 – „szerelvények”‑ügy)
                     2006. szeptember 20‑án hozott C (2006) 4180 bizottsági határozat 1. cikkét megsemmisíti annyiban, amennyiben az a Kaimer GmbH & Co. Holding KG
                     és a Sanha Kaimer GmbH & Co. KG részvételét illetően figyelembe veszi az 1996. július 30‑tól 1997. július 31‑ig tartó időszakot,
                     a Sanha Italia Srl részvételét illetően pedig figyelembe veszi az 1998. január 1‑jétől 1999. július 14‑ig tartó időszakot.
                  
               
            
         
                  2)
               
               
                  
               
               
                  	A Törvényszék a Kaimerrel szemben kiszabott bírság összegét 7,15 millió euróban állapítja meg, amelyből 7,15 millió euró összeget
                     a Sanha Kaimerrel, 6,325 millió euró összeget pedig a Sanha Italiával egyetemlegesen köteles megfizetni.
                  
               
            
         
                  3)
               
               
                  
               
               
                  	A Törvényszék a keresetet ezt meghaladó részében elutasítja.
               
            
         
                  4)
               
               
                  
               
               
                  	A Kaimer, a Sanha Kaimer és a Sanha Italia viseli saját költségeit, és az Európai Bizottság költségeinek 50%‑át.
               
            
         
                  5)
               
               
                  
               
               
                  	A Bizottság viseli saját költségeinek 50%‑át.